สวนสัตว์ทำสำเร็จ ผสมเทียมช้าง เชือกที่ 2 ของประเทศ (คลิป)
เกิดจาก พังจิ๋ม วัย 3 เดือนร่าเริง เผยเป็นเชือก 2 เปิดตัวเขาเขียว,สวนสัตว์เปิดเขาเขียวโชว์ความ สำเร็จผสมเทียมช้างไทยเชือกที่ 2 ของประเทศ จากความร่วมมือ 3 หน่วยงาน องค์การสวนสัตว์ คณะสัตวแพทย์ ม.เกษตรฯ และสถาบันคชบาลแห่งชาติ ทำโครงการวิจัย ปัจจัยที่มีผลต่อวงรอบการสืบพันธุ์และการพัฒนาวิธีการแช่แข็งน้ำเชื้อช้างเพื่อการผสมเทียม ดำเนินการตั้งแต่ปี 59 ทดสอบการผสมเทียมช้างเพศเมีย 4 เชือก ใช้น้ำเชื้อแช่แข็งและน้ำเชื้อแช่เย็นจากพ่อช้าง พลายบิลลี่ กระทั่งประสบความสำเร็จช่วงปลายปี 61 แม่ช้าง พังจิ๋ม ตกลูกช้างเพศเมียสุขภาพแข็งแรงทั้งแม่และลูก ปัจจุบันอายุ 3 เดือนเศษ นิสัยร่าเริงซุกซน,ที่สวนสัตว์เปิดเขาเขียว ต.บางพระ อ.ศรีราชา จ.ชลบุรี เมื่อเวลา 10.00 น. วันที่ 22 ม.ค. นายสุริยา แสงพงค์ รอง ผอ.องค์การสวนสัตว์ในพระบรมราชูปถัมภ์ นายอรรถพร ศรีเหรัญ ผอ.สวนสัตว์เปิดเขาเขียว น.สพ.รศ.ดร.นิกร ทองทิพย์ คณะสัตวแพทยศาสตร์ มหาวิทยาลัยเกษตรศาสตร์ พร้อมด้วยผู้แทนสถาบันคชบาลแห่งชาติ ร่วมกันแถลงข่าวความสำเร็จการผสมเทียมช้างไทยเชือกที่ 2 ของประเทศไทย,นายสุริยา แสงพงค์ รอง ผอ.องค์การสวนสัตว์ กล่าวว่า องค์การสวนสัตว์ในฐานะหน่วยงานที่มีภารกิจหลักด้านการอนุรักษ์และวิจัย เล็งเห็นความสำคัญต่อการอนุรักษ์ช้าง โดยความร่วมมือระหว่างองค์การสวนสัตว์ โดยสวนสัตว์เปิดเขาเขียว ศูนย์นวัตกรรมทางการสืบพันธุ์สัตว์ป่า สำนักอนุรักษ์และวิจัย ร่วมกับคณะสัตวแพทย์ มหาวิทยาลัยเกษตรศาสตร์ และสถาบันคชบาลแห่งชาติ ในพระอุปถัมภ์ฯ ภายใต้การดูแลขององค์การอุตสาหกรรมป่าไม้ ร่วมกันดำเนินงานโครงการวิจัยเรื่อง ปัจจัยที่มีผลต่อวงรอบการสืบพันธุ์และการพัฒนาวิธีการแช่แข็งน้ำเชื้อช้างเพื่อการผสมเทียม,รอง ผอ.องค์การสวนสัตว์เผยต่อไปว่า งบ ประมาณส่วนหนึ่งได้รับการสนับสนุนจากสำนักงานคณะกรรมการวิจัยแห่งชาติ (วช.) และอีกส่วนหนึ่งได้จากงบประมาณขององค์การสวนสัตว์ ที่ได้ดำเนินงาน มาตั้งแต่ปี 2559 จนกระทั่งประสบความสำเร็จในช่วงปลายปี 2561 สามารถผสมเทียมช้างจนได้ลูกช้างเพศเมีย 1 เชือก เกิดจากช้างเพศเมียชื่อ พังจิ๋ม ตกลูกเมื่อวันที่ 8 ต.ค.61 เวลา 19.50 น. น้ำหนัก 128 กิโลกรัม มีสุขภาพสมบูรณ์แข็งแรงทั้งแม่และลูก มีระยะการตั้งท้อง 21 เดือน 12 วัน และได้รับการบันทึกว่าเป็นลูกช้างที่เกิดจากการผสมเทียมที่มีชีวิตรอดเป็นเชือกที่ 2 ของประเทศไทย โดยความร่วมมือจากทั้ง 3 หน่วยงาน ได้แก่ องค์การสวนสัตว์ คณะสัตวแพทย์ มหาวิทยาลัยเกษตรศาสตร์ สถาบันคชบาลแห่งชาติ ในพระอุปถัมภ์ฯ ภายใต้การดูแลขององค์การอุตสาหกรรมป่าไม้ ปัจจุบันลูกช้างเพศเมียอายุ 3 เดือน 16 วัน ยังไม่ได้ตั้งชื่อ มีสุขภาพสมบูรณ์ แข็งแรง นิสัยร่าเริงและซุกซน,สำหรับการร่วมดำเนินงานโครงการวิจัยดังกล่าว ทีมงานวิจัยขององค์การสวนสัตว์ (สวนสัตว์เปิดเขาเขียวและสำนักอนุรักษ์และวิจัย) ร่วมกันทดสอบการผสมเทียมในช้างเพศเมีย 4 เชือก คือ พังจิ๋ม จากสวนสัตว์ดุสิต, พังจิ๋ม เขาเขียว พังจันทร์เพ็ญ และพังกอบทอง จากสวนสัตว์เปิดเขาเขียว โดยเริ่มกันตั้งแต่ช่วงปลายปี 2559 ระหว่างวันที่ 26-28 ธ.ค.59 คณะวิจัยได้ตรวจประเมินระดับฮอร์โมนพบว่ามีช่วงการตกไข่ในวันดังกล่าว จึงเก็บน้ำเชื้อช้างเอเชีย เพศผู้ชื่อ พลายบิลลี่ เพื่อผสมเทียมกับช้างเอเชียเพศเมียชื่อ พังจิ๋ม จากสวนสัตว์เปิดเขียว 3 วันติดต่อกัน คือ วันก่อนตกไข่ วันที่ตกไข่ และหลังการตกไข่ 1 วัน และผสมเทียมด้วยน้ำเชื้อแช่แข็งและน้ำเชื้อแช่เย็น โดยการใช้กล้องเอนโดสโคปขนาดความยาว 1.3 เมตร สอดผ่านทางช่องคลอด และน้ำเชื้อใช้กระบอกฉีดยาขนาด 50 มิลลิลิตร เป็นตัวฉีดน้ำเชื้อเข้าท่อผสมเทียมชนิดพิเศษที่สอดผ่าน working channel ของกล้องเอนโดสโคป ปล่อยบริเวณช่องเปิดคอมดลูก จนนำมาสู่ความสำเร็จที่น่าภาคภูมิใจที่เกิดขึ้นในครั้งนี้
สวนสัตว์เปิดเขาเขียวโชว์ความ สำเร็จผสมเทียมช้างไทยเชือกที่ 2 ของประเทศ จากความร่วมมือ 3 หน่วยงาน องค์การสวนสัตว์ คณะสัตวแพทย์ ม.เกษตรฯ และสถาบันคชบาลแห่งชาติ
ช้าง,ผสมเทียมช้าง,เพาะพันธุ์ช้าง,สวนสัตว์เปิดเขาเขียว,ข่าวหน้า1